title: A Tanács határozata (2003. január 21.) az Európai Közösség és az Amerikai Egyesült Államok között létrejött, kölcsönös elismerésrõl szóló megállapodás villamosbiztonságra vonatkozó ágazati melléklete szerinti közösségi kötelezettségek felfüggesztésérõl

text:
Fontos jogi nyilatkozat

|

32003D0057

Hivatalos Lap L 023 , 28/01/2003 o. 0024 - 0025

		A Tanács határozata(2003. január 21.)az Európai Közösség és az Amerikai Egyesült Államok között létrejött, kölcsönös elismerésről szóló megállapodás villamosbiztonságra vonatkozó ágazati melléklete szerinti közösségi kötelezettségek felfüggesztéséről(2003/57/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének második albekezdésével,tekintettel a Bizottság javaslatára,mivel:(1) Az Európai Közösség és az Amerikai Egyesült Államok között létrejött, kölcsönös elismerésről szóló megállapodás (a továbbiakban: megállapodás) [1] 16. cikkének megfelelően a szerződő felek felfüggeszthetik az ágazati melléklet szerinti kötelezettségeiket.(2) Az Amerikai Egyesült Államok nem teljesítette a megállapodás szerinti kötelezettségét, különösen a Közösség által kijelölt megfelelőségértékelő testületek elismerésére vonatkozó eljárás tekintetében.(3) Ez ahhoz vezetett, hogy a tagállami kijelölő hatóságok által kijelölt vagy kijelölendő megfelelőségértékelő testületeket nem lehet a megállapodás által előirányzottak szerint értékelni, ellenőrizni és elismerni.(4) Következésképpen a Közösségnek nincs piaci hozzáférése a villamosbiztonságra vonatkozó ágazati melléklet alá tartozó termékek megfelelőségértékelése tekintetében.(5) Megállapítható, hogy az Egyesült Államok elmulasztotta a villamosbiztonságra vonatkozó ágazati melléklet rendelkezéseinek végrehajtására alkalmas jogi és szabályozási testületek felállítását, különös tekintettel az Occupational Safety and Health Administrationnek a tagállami kijelölő testületek által a területükön található megfelelőségértékelő testületeknél végzett helyszíni ellenőrzésre vonatkozó kötelezettségére.(6) A Közösség és az Amerikai Egyesült Államok, az egyezmény második cikkének harmadik mondatával összhangban, számos konzultációt folytatott egymással, amelyek nem vezettek kielégítő eredményre.(7) A Bizottság folytatja a konzultációt az Egyesült Államokkal a megállapodás értelmében, a villamosbiztonságra vonatkozó ágazati melléklet benne foglalt rendelkezéseknek megfelelő végrehajtásának biztosítása érdekében,A KÖVETKEZŐKÉPPEN HATÁROZOTT:1. cikkAz Európai Közösség és az Amerikai Egyesült Államok között létrejött, kölcsönös elismerésről szóló megállapodás villamosbiztonságra vonatkozó ágazati melléklete szerinti közösségi kötelezettségek teljes egészében felfüggesztésre kerülnek.2. cikkA Tanács elnöke felhatalmazást kap, hogy kijelölje a mellékelt jegyzéknek a Közösség nevében az Amerikai Egyesült Államok részére történő megküldésére jogosult személyt.3. cikkLegkésőbb a 2. cikkben említett jegyzéknek az Egyesült Államok részére történő megküldése napjától számított három év elteltével a Bizottság a Tanácsnak az Egyesült Államokkal való konzultáció helyzetéről jelentést és adott esetben az e határozat visszavonására vonatkozó tanácsi határozatra irányuló javaslatot terjeszt elő.4. cikkEz a határozat az Európai Közösségek Hivatalos Lapjában való kihirdetésének napján lép hatályba.Kelt Brüsszelben, 2003. január 21-én.a Tanács részérőlaz elnökN. Christodoulakis[1] HL L 31., 1999.2.4. 1. o--------------------------------------------------MELLÉKLETAz Európai Unió Tanácsa tiszteletét fejezi ki az Amerikai Egyesült Államok Európai Közösségek mellé akkreditált képviseletének, és értesíti, hogy az Európai Közösség és az Amerikai Egyesült Államok között létrejött, kölcsönös elismerésrõl szóló megállapodás 16. cikkének megfelelõen az Európai Közösség a villamosbiztonságra vonatkozó ágazati melléklet szerinti kötelezettségeit teljes egészében felfüggeszti.A felfüggesztés oka az, hogy az Amerikai Egyesült Államok nem teljesítette az egyezmény szerinti kötelezettségeit, különösen a Közösség által kijelölt megfelelõségértékelõ testületek elismerésére vonatkozó eljárás tekintetében. Ez ahhoz vezetett, hogy a tagállami kijelölõ hatóságok által kijelölt vagy kijelölendõ megfelelõségértékelõ testületeket nem lehet a megállapodás által elõirányzottak szerint értékelni, ellenõrizni és elismerni.Következésképpen a Közösségnek nincs piaci hozzáférése a villamosbiztonságra vonatkozó ágazati melléklet alá tartozó termékek megfelelõségértékelése tekintetében.Megállapítható, hogy az Egyesült Államok elmulasztotta a villamosbiztonságra vonatkozó ágazati melléklet rendelkezéseinek végrehajtására alkalmas jogi és szabályozási testületek felállítását, különös tekintettel az Occupational Safety and Health Administrationnek a tagállami kijelölõ testületek által a területükön található megfelelõségértékelõ testületeknél végzett helyszíni ellenõrzésre vonatkozó kötelezettségére.A Közösség és az Amerikai Egyesült Államok, az egyezmény második cikkének harmadik mondatával összhangban, számos konzultációt folytatott egymással, amelyek nem vezettek kielégítõ eredményre.A Közösség kötelezettségeinek felfüggesztése, a fentiekben meghatározottak szerint e jegyzéknek az Európai Közösségek Hivatalos Lapjában való kihirdetésének napjától hatályos.Az Európai Unió Tanácsa megragadja az alkalmat, hogy az Amerikai Egyesült Államok Európai Közösségek mellé akkreditált képviseletének újfent megkülönböztetett nagyrabecsülését fejezze ki.--------------------------------------------------


title: 2012/570/EU: Az Európai Parlament határozata ( 2012. május 10. ) az Európai Repülésbiztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről

text:
               17.10.2012

               HU

               Az Európai Unió Hivatalos Lapja

               L 286/175

         AZ EURÓPAI PARLAMENT HATÁROZATA
   (2012. május 10.)
   az Európai Repülésbiztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről
   (2012/570/EU)
   AZ EURÓPAI PARLAMENT,

               —

               tekintettel az Európai Repülésbiztonsági Ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Repülésbiztonsági Ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Repülésbiztonsági Ügynökség létrehozásáról szóló 216/2008/EK európai parlamenti és tanácsi rendeletre (3) és különösen annak 60. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0124/2012),

               1.

               mentesítést ad az Európai Repülésbiztonsági Ügynökség ügyvezető igazgatója számára az ügynökség 2010-es pénzügyi évre szóló költségvetésének végrehajtása tekintetében;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Repülésbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 21. o.

      (2)  HL L 248., 2002.9.16., 1. o.

      (3)  HL L 79., 2008.3.19., 1. o.

      (4)  HL L 357., 2002.12.31., 72. o.
   MELLÉKLET

      AZ EURÓPAI PARLAMENT UTÓBBI ÉVEKBEN TETT AJÁNLÁSAI

               Európai Repülésbiztonsági Ügynökség

               2006

               2007

               2008

               2009

               Teljesítmény

               Az ügynökségnek alaposan ellenőriznie kell a költségtervek következetességét: az ügynökség költségelemzési rendszere a 48 000 000 EUR-s költségoldalhoz képest 35 000 000 EUR-s bevételt mutatott; a programozás elégtelensége

               Az ügynökség alaposan ellenőrizze a költségvetési hatósághoz jóváhagyásra benyújtandó költségtervek következetességét

                           —

                           Felhívja az ügynökséget, hogy az ebben és az ezt megelőző évben folytatott műveletekről készítsen időrendi elemzést

                           —

                           Felszólítja az ügynökséget, hogy vezessen be SMART-célkitűzéseket és RACER-mutatókat

                           —

                           Felhívja az ügynökséget, hogy készítsen Gantt-diagrammot

                           —

                           Felszólítja az ügynökséget, hogy vezessen be SMART-célkitűzéseket és RACER-mutatókat

                           —

                           Felszólítja az ügynökséget a Gantt-diagram bevezetésének megfontolására működési tevékenységei tervezése során, amelynek segítségével gyorsan rögzíthetné az egyes alkalmazottak által egy projektre fordított időt

                           —

                           Sürgeti az ügynökséget, hogy hajtsa végre az operatív költségvetés szerkezetének tevékenységalapúvá tételét annak érdekében, hogy egyértelmű kapcsolatot teremtsen a munkaterv és a pénzügyi előrejelzések között, valamint tökéletesítse a teljesítmény-ellenőrzést és a teljesítményről való beszámolást

                           —

                           Felhívja az ügynökséget, hogy ismertesse a megadandó mentesítés évében és a megelőző pénzügyi évben végrehajtott műveletek összehasonlítását

               A tanúsítási és szolgáltatási díjakról szóló rendelet

               Tárgytalan

               Az ügynökségnek nem szabad összetévesztenie a díjakról szóló előző rendelet alkalmazását az új rendelettel

                           —

                           Kéri, hogy az ügynökség az egyes típusalkalmassági projektek szintjén hozzon létre monitoringrendszert

                           —

                           Felhívja az ügynökséget, hogy terjesszen elő részletes tervet annak biztosítására, hogy a fix összegű éves díjak rendszere nem generálhat a nyújtott szolgáltatások valós költségét jelentősen meghaladó bevételeket

                           —

                           Kéri, hogy az ügynökség fejlessze az egyes típusalkalmassági projektek szintjén létrehozott monitoringrendszerét annak biztosítása érdekében, hogy a projektek teljes időtartamát tekintve a kivetett díjak ne térjenek-e el jelentősen a tényleges költségektől

                           —

                           Kéri az ügynökséget, hogy a 2010-es pénzügyi kimutatásokban pontosan becsülje meg a nemzeti repülésügyi hatóságokhoz kiszervezett típusalkalmassági feladatok irányításához kapcsolódó kiadások passzív időbeli elhatárolását

               Előirányzatok átvitele/közbeszerzési kérdések

               Az évenkéntiség költségvetési alapelvét nem tartották be: pénzügyi szabályzata ellenére az ügynökség a 2005-ből átvitt differenciált kifizetési előirányzatait használta fel, annak ellenére, hogy 2006-ra elegendő előirányzattal rendelkezett

               Az odaítélési kritériumok és az értékelési módszer átláthatóságával kapcsolatos kérdések

                           —

                           Felhívja az ügynökséget az integrált vállalatirányítási rendszer szolgáltatási szerződés késedelmes aláírásával magyarázható hiányosságainak orvoslására (felhívja az ügynökséget, hogy ez elkövetkezendő években sokkal reálisabb előrejelzéseket nyújtson be a Bizottság és a Parlament számára)

                           —

                           Kéri, hogy a Bizottság vizsgálja meg, hogyan lehetne biztosítani, hogy a szükségletalapú készpénzgazdálkodás elve maradéktalanul érvényesüljön, annak biztosítása érdekében, hogy az ügynökség készpénztartalékai a lehető legalacsonyabbak legyenek

                           —

                           Az ügynökség által 2010-re átvitt, operatív kiadásokra képzett előirányzatok aránya magas volt (a III. cím [Operatív feladatok] 65 %-a) Az átvitt kötelezettségvállalási előirányzatok aránya 13 %

                           —

                           Kéri, hogy a szerződéseket kezeljék pontosabban és időben, és hogy terjesszenek a Parlament és a Bizottság elé lényegesen reálisabb előrejelzéseket a következő pénzügyi évre vonatkozóan

                           —

                           Kéri, hogy minden egyes év költségvetéséhez csatoljanak jelentést az előző évekből átvitt el nem költött előirányzatokról, amely jelentés kifejti, hogy ezek a pénzek miért nem kerültek felhasználásra, illetve azt, hogy mikor és hogyan kerülnek felhasználásra

               Humánerőforrás

               Tárgytalan

               Felhívja az ügynökséget, hogy javítsa munkaerő-felvételi és erőforrás-tervezési rendszereit

               Felhívja az ügynökséget, hogy javítsa munkaerő-felvételi és erőforrás-tervezési rendszereit

                           —

                           Megállapítja, hogy hiányosságok tapasztalhatók a munkaerő-felvételi eljárásokban, melyek veszélyeztetik ezen eljárások átláthatóságát; a Számvevőszék jelentése szerint a felvételi bizottságok döntései nem voltak megfelelően indokolva és dokumentálva, mivel a felvételi beszélgetésre történő behíváshoz, illetve a tartaléklistára való felkerüléshez szükséges minimális pontszámok nem voltak előre meghatározva, és jegyzőkönyvek is hiányoztak

                           —

                           Sürgeti az ügynökséget, hogy tájékoztassa a mentesítésért felelős hatóságot a helyzet megoldása érdekében tett lépésekről, és tegye átláthatóbbá a szakértők/személyzet felvételi eljárásait

               Belső ellenőrzés

               Az ügynökség még nem vezetett be hatékony követeléskezelési rendszert, lehetőség szerint kamatok felszámításával a késedelmes kifizetések vonatkozásában

               Tárgytalan

               Felszólítja az ügynökséget, hogy tegyen lépéseket a Belső Ellenőrzési Szolgálat által tett 28 ajánlásból 13 (ebből kettő „döntő jelentőségű”) ajánlás végrehajtására → az ajánlások az alábbiakat érintik: költségvetési bizonytalanság, kockázatértékelés hiánya, értékelési és előléptetési politika hiánya, a pénzügyi évek elkülönítése, a lezárt kivételek rögzítésére vonatkozó eljárás

               Elismeri, hogy az ügynökség IAS által 2006 óta tett 26 ajánlása közül 20-et végrehajtott

          ---documentbreak---

               17.10.2012

               HU

               Az Európai Unió Hivatalos Lapja

               L 286/176

         AZ EURÓPAI PARLAMENT ÁLLÁSFOGLALÁSA
   (2012. május 10.)
   az Európai Repülésbiztonsági Ügynökség 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel az Európai Repülésbiztonsági Ügynökség 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Repülésbiztonsági Ügynökség 2010-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Repülésbiztonsági Ügynökség létrehozásáról szóló 216/2008/EK európai parlamenti és tanácsi rendeletre (3) és különösen annak 60. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0124/2012),

               A.

               mivel a Számvevőszék megállapította, hogy kellő mértékben megbizonyosodott arról, hogy az Európai Repülésbiztonsági Ügynökség (a továbbiakban: az ügynökség) 2010-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

               B.

               mivel 2011. május 10-én a Parlament megadta a mentesítést az ügynökség ügyvezető igazgatója számára az ügynökség 2009-es pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                           —

                           sürgeti az ügynökséget, hogy hajtsa végre az operatív költségvetés szerkezetének tevékenységalapúvá tételét annak érdekében, hogy egyértelmű kapcsolatot teremtsen a munkaterv és a pénzügyi előrejelzések között, valamint tökéletesítse a teljesítmény-ellenőrzést és a teljesítményről való beszámolást,

                           —

                           felhívta a figyelmet arra, hogy az ügynökség által 2010-re átvitt, operatív kiadásokra képzett előirányzatok aránya ismét magas volt,

                           —

                           kérte, hogy minden egyes év költségvetéséhez csatoljanak jelentést az előző évekből átvitt el nem költött előirányzatokról, amely jelentés kifejti, hogy ezek a pénzek miért nem kerültek felhasználásra, illetve azt, hogy mikor és hogyan kerülnek felhasználásra,

                           —

                           megállapította, hogy hiányosságok tapasztalhatók a munkaerő-felvételi eljárásokban, melyek veszélyeztetik ezen eljárások átláthatóságát;

               C.

               mivel az ügynökséget díjakból és illetékekből, valamint az Unió által biztosított hozzájárulásból finanszírozzák;

               D.

               mivel az ügynökség költségvetése a 2010. pénzügyi évben 137 200 000 EUR volt, ami 12,27 %-kal több mint a 2009. évi 122 200 000 EUR; mivel az Unió hozzájárulása az ügynökség költségvetéséhez 2010-ben 34 197 000 EUR-t tett ki (6), ami a 2009-es évhez képest 0,87 %-os növekedést jelent;

      Költségvetési és pénzgazdálkodás

               1.

               emlékeztet rá, hogy az ügynökség költségvetésének kétharmada az ipar által fizetett tanúsítási és szolgáltatási díjakból származik, egyharmadát pedig az uniós támogatás adja, és az Unió kezdeti hozzájárulása az ügynökség költségvetéséhez 2010-ben 32 879 000 EUR-t tett ki; megállapítja ugyanakkor, hogy ezt az összeget kiegészítette a többlet visszafizetéséből befolyó 1 318 000 EUR, így az Unió teljes hozzájárulása elérte a 34 197 000 EUR-t;

               2.

               megjegyzi, hogy az ügynökség költségvetése 2007 és 2010 között 61 %-kal, 85 200 000 EUR-ról 137 200 000 EUR-ra nőtt, munkatársainak száma pedig 333 főről 524 főre emelkedett;

               3.

               megállapítja, hogy az Európai Repülésbiztonsági Ügynökség által felszámított tanúsítási és szolgáltatási díjakról szóló, 2007. május 31-i 593/2007/EK bizottsági rendelet (7) 3. cikke értelmében a díjakból származó bevételek célzott bevételek, amelyeket az ügynökség átvihet a következő pénzügyi évre, amennyiben nem kerültek felhasználásra; megjegyzi, hogy az iparból származó bevételek egy pénzügyi évet meghaladó időszakra is vonatkozhatnak; megállapítja, hogy a következő években felhasználható tartalékot az adott év költségvetési eredménye alapján kiigazítják; megállapítja, hogy a tartalék összege az utóbbi két évben, azaz 2008 és 2010 vége között 29 000 000 EUR-ról 21 000 000 EUR-ra csökkent;

               4.

               az ügynökség 2010. pénzügyi évre vonatkozó végleges éves beszámolója alapján megállapítja, hogy az ügynökség kizárólag nem differenciált előirányzatokat használt, aminek következtében a kötelezettségvállalási és a kifizetési előirányzatok összege megegyezett; megállapítja továbbá, hogy a költségvetés végrehajtási szintje a 2010-es előirányzatok tekintetében összességében 99,51 %-os volt;

               5.

               felhívja az ügynökséget, hogy a továbbiakban is tegye meg a megfelelő lépéseket az olyan hiányosságok megelőzése érdekében, amelyek veszélyeztetik a közbeszerzési eljárás átláthatóságát és a hatékony és eredményes pénzgazdálkodás elvének érvényesülését;

      Könyvvezetés

               6.

               az ügynökség végleges éves beszámolójából úgy látja, hogy az ügynökség a bevételelszámolási módszerét 2010-ben a költségalapú módszerről az EB 4. sz. számviteli szabálya által javasolt lineáris módszerre változtatta;

               7.

               tudomásul veszi az ügynökség azon megállapítását, hogy a változtatás a bevételek megalapozásával kapcsolatos pontosság és átláthatóság növelését szolgálta, és választ ad a Számvevőszék 2009-es ajánlására, amely szerint olyan módszert kell alkalmazni, amely pontosabban tükrözi az egyes pénzügyi évekhez rendelt bevételt;

               8.

               az ügynökség éves tevékenységi jelentése alapján megállapítja, hogy a vállalati forrástervező rendszert továbbfejlesztették, és szisztematikusan alkalmazták mindenféle pénzügyi tranzakcióra és az év végi zárásra;

      Közbeszerzési eljárás

               9.

               az ügynökség éves tevékenységi jelentése alapján megállapítja, hogy 2010-ben 23 nagy értékű pályázati eljárást folytattak le (ezek operatív és igazgatási igényeket egyaránt lefedtek), ebből 20 került lezárásra, és 29 nagy értékű szerződést írtak alá, összesen 14 000 000 EUR összegben; nyugtázza továbbá, hogy az alacsony értékű közbeszerzési eljárások eredményeképpen 428 szerződést írtak alá, összesen közel 1 650 000 EUR összegben;

               10.

               a Számvevőszék tájékoztatása alapján nyugtázza különösen azt, hogy két nagy közbeszerzési eljárás esetében az értékelési módszer nem tette lehetővé, hogy a pénzügyileg legjobb ajánlat az ár szempontjából a legmagasabb pontszámot érje el; az ügynökség tájékoztatása alapján megállapítja, hogy ez a két közbeszerzési eljárás az alábbiakra vonatkozott:

                           —

                           egy takarítási szolgálatokra vonatkozó négyéves szerződés megújítása 1 000 000 EUR értékben,

                           —

                           egy legfeljebb négyéves keretszerződés repülőgép-hajtóművek tanúsításával és a hajtóművekre vonatkozó szabványokkal foglalkozó, legfeljebb 2 500 000 EUR értékű tanulmányok elkészítésére, amelynek esetében a nyertes vállalkozó nem foglalta bele a pályázatába az összes költségelemet,

                     megjegyzi, hogy az ügynökség válasza szerint az eredményre ez nem gyakorolt negatív hatást, de ennek ellenére az ügynökség figyelembe fogja venni a Számvevőszék észrevételeit, és a jövőben orvosolni fogja a feltárt kockázatot azáltal, hogy még nagyobb figyelmet fordít az értékeléshez használt pénzügyi képletekre;

      Humánerőforrás

               11.

               megállapítja, hogy a mentesítésért felelős hatóság ismét úgy találta: hiányosságok tapasztalhatók a munkaerő-felvételi eljárásokban, melyek veszélyeztetik ezen eljárások átláthatóságát; tudomásul veszi a Számvevőszék tájékoztatását, miszerint nincs bizonyíték arra, hogy a felvételi beszélgetésre való behíváshoz, illetve a tartaléklistára való felvételhez szükséges minimális pontszámot még a beérkezett pályázatok vizsgálata előtt meghatározták volna; megjegyzi, hogy ez nepotizmus vagy összeférhetetlenség eltussolására is szolgálhat; kéri, hogy tegyenek meg mindent az összeférhetetlenségek megelőzése érdekében; felhívja a Bizottságot annak biztosítására, hogy az ügynökség megfelelően alkalmazza az uniós szabályokat; hangsúlyozza a közbeszerzési eljárás és a munkaerő-felvételi eljárások átláthatóságának fontosságát;

               12.

               megjegyzi, hogy az ügynökség a 2009-ben megfogalmazott kérés ellenére nem tájékoztatta a mentesítésért felelős hatóságot a szakértők/személyzet felvételi eljárásainak átláthatóbbá tétele érdekében tett lépésekről, noha értesülései szerint az ügyet 2010-ben rendezték, miután a Számvevőszék ismételten kiemelte ezt a kérdést a jelentésében; ismételten hangsúlyozza, hogy a hiányosságok hatása még drámaibb, ha figyelembe vesszük, hogy az ügynökség céljai a következők: típusalkalmassági előírások kiadása, légialkalmassággal és környezetvédelmi bizonyítványokkal kapcsolatos döntések meghozatala és szabványosítási vizsgálatok elvégzése az illetékes tagállami hatóságoknál;

               13.

               nyugtázza az ügynökség Számvevőszék számára adott válaszát, mely szerint a felvételi vizsgabizottság tagjai számára már írásbeli útmutatásban világosan meghatározta a felvételi beszélgetésre való behíváshoz, illetve a tartaléklistára való felvételhez szükséges minimális pontszámot (50, illetve 65 %), azonban fenntartja magának a jogot, hogy a felvételi beszélgetésre behívott, a képességeik szerint rangsorolt jelentkezők maximális ésszerű számát meghatározza;

               14.

               emlékezteti az ügynökséget annak fontosságára, hogy a vizsgálócsoportok és a csoportvezetők tekintetében megfelelő képzési és képesítési követelményt biztosítson; felszólítja az ügynökséget, hogy tegyen konkrét lépéseket, és azokról tájékoztassa a mentesítésért felelős hatóságot;

               15.

               megállapítja, hogy 2009-től 2010-ig az ügynökség munkatársainak száma 509 főről 578 főre emelkedett, beleértve az ideiglenes és a szerződéses alkalmazottakat is;

      Összeférhetetlenség

               16.

               megállapítja, hogy az ügynökség műszaki személyzetét általában a nemzeti repülésügyi hatóságoknál és a repülőgépiparban tevékenykedő személyekből kell feltölteni; értesülései szerint a személyzetnek kellő és korszerű technikai tapasztalattal kell rendelkeznie a légi közlekedés terén ahhoz, hogy el tudja végezni a megfelelést igazoló dokumentumok műszaki felülvizsgálatát a vonatkozó uniós jogszabály által előírt, megfelelő szintű repülésbiztonság biztosítása érdekében; aggodalmát fejezi ki azonban amiatt, hogy ez a helyzet – amennyiben nem tárják fel és nem kezelik megfelelően – összeférhetetlenségekhez vezethet, ha egy repülőgépgyártótól felvett alkalmazott dolgozik és hoz döntéseket az ügynökségnél olyan repülőgépek tanúsításáról, amelyeken a repülőgépgyártó alkalmazottjaként korábban dolgozott; ugyanakkor elismeri, hogy az ügynökség tanúsítási eljárást vezetett be, amely a műszaki értékelések kollegiális elvégzésén és magán a döntéshozatali folyamaton keresztül biztosítja a döntéshozatali folyamat pártatlanságát; továbbá úgy tudja, hogy az ügynökség jelenleg is dolgozik az egész ügynökségre kiterjedő politika bevezetésén a magatartási kódex területén, amely magában foglalja a lehetséges összeférhetetlenségek azonosítását, megelőzését, ellenőrzését és következményeinek kezelését, ami segíteni fogja az ügynökséget abban, hogy tovább javítsa az összeférhetetlenségek oly módon történő azonosítását és kezelését, hogy a repülésbiztonság semmikor se kerüljön veszélybe;

               17.

               felszólítja az ügynökséget, hogy az összeférhetetlenségek elkerülése érdekében vegye kellően figyelembe személyzetének szakmai hátterét; véleménye szerint az ügynökség összeférhetetlenségi politikájának meg kell határoznia, hogy milyen mértékben és mely feltételek mellett vehetnek részt az ügynökségi alkalmazottak olyan repülőgépek tanúsításában, amelyeken az ügynökséghez való csatlakozásukat megelőzően dolgoztak;

               18.

               felszólítja az ügynökséget, hogy vezessen be hatékony eljárásokat, amelyek kellően foglalkoznak az ügynökségen belül esetlegesen felmerülő összeférhetetlenségi esetekkel; továbbá felszólítja az ügynökséget, hogy tegye közzé weboldalán szakértőinek, vezető tisztviselőinek, igazgatósági tagjainak és a tanúsítási folyamathoz kapcsolódó tevékenységet folytató egyéb személyeknek az összeférhetetlenségi nyilatkozatát és szakmai hátterét; rámutat, hogy az ügynökségnek követnie kell az OECD összeférhetetlenségekkel kapcsolatos iránymutatásait;

               19.

               tekintettel arra, hogy az ügynökség az összes polgár számára létfontosságú döntések meghozatalában vesz részt, és az ipar szempontjából betöltött fontos szerepéből fakadóan ki van téve az összeférhetetlenségeknek, a mentesítésért felelős hatóság várakozással tekint a Számvevőszék által 2012. június végéig közzéteendő, összeférhetetlenségi helyzetekről szóló különjelentés észrevételei és ajánlásai, illetve az azokról folytatandó vita elé;

      Teljesítmény

               20.

               felhívja az ügynökséget, hogy folytassa az operatív költségvetés szerkezetének tevékenységalapúvá tétele végrehajtását annak érdekében, hogy egyértelmű kapcsolatot teremtsen a munkaterv és a pénzügyi előrejelzések között, valamint tökéletesítse a teljesítmény-ellenőrzést és a teljesítményről való beszámolást;

               21.

               felhívja továbbá az ügynökséget, hogy adott esetben fontolja meg a Gantt-diagram bevezetését az egyes operatív tevékenységei programozásának részeként; ragaszkodik ahhoz, hogy az ügynökségnek SMART-célkitűzéseket és RACER-mutatókat kell meghatároznia a programozás során, amint azt 2008 óta éves munkaprogramjában és éves tevékenységi jelentésében tette;

      Belső ellenőrzés

               22.

               az éves jelentés alapján megállapítja, hogy az ügynökség 2010-ben megerősítette az integrált irányítási rendszerét, beleértve a „belső ellenőrzés” koncepcióját is, melynek célja a kockázatok megfelelő csökkentésének biztosítása annak érdekében, hogy az ügynökség képesebbé váljon az operatív, a pénzügyi, valamint a minőséggel és a megfeleléssel kapcsolatos célkitűzései megvalósítására;

               23.

               nyugtázza, hogy az ügynökség integrált irányítási rendszere 2010 decemberében megszerezte a nemzetközileg elismert ISO 9001:2008 minőségirányítási rendszer tanúsítványát;

      Szabványosítási vizsgálati eljárás

               24.

               felhívja az ügynökséget, hogy javítsa tovább a vizsgálatok tervezésének és programozásának dokumentálását; emlékezteti az ügynökséget a vizsgálatok megtervezésekor alkalmazott kockázatértékelés és kritériumok dokumentálásának jelentőségére, annak érdekében, hogy igazolni tudja belső döntéshozatali eljárását azokban az esetekben, amikor az uniós polgárok biztonságára kiható lényeges hibák tapasztalhatók;

               25.

               felhívja továbbá az ügynökséget a főbb biztonsági aggályok kezelésének különösen az alábbiak révén történő még hatékonyabbá tételére:

                           —

                           az információk ellenőrzése,

                           —

                           a jelentéstételi és a végrehajtási időkeret csökkentése,

                           —

                           az ügynökség és a Bizottság közötti döntéshozatali eljárás dokumentálása,

                           —

                           a potenciális összeférhetetlenségek kockázatainak megfelelő csökkentése;

               26.

               felszólítja továbbá az ügynökséget az „észrevételekként” besorolt vizsgálati megállapításainak osztályozására, ellenőrzésére és nyomon követésére; tudomásul veszi, hogy az ügynökség működési eljárást dolgozott ki az ilyen megállapítások meghatározására és Bizottsággal való közlésére; ezért felhívja az ügynökséget, hogy tájékoztassa a mentesítésért felelő hatóságot a megtett lépésekről;

      Belső ellenőrzés

               27.

               nyugtázza, hogy a Belső Ellenőrzési Szolgálat (IAS) maradék kockázatok csökkentésére vonatkozó több „nagyon jelentős” ajánlása továbbra is lezáratlan, és azokat az IAS jelenleg felülvizsgálja;

               28.

               nyugtázza, hogy az IAS 2010-ben elvégezte a szabványosítási vizsgálati eljárás ellenőrzését, annak érdekében, hogy értékelje és független bizonyosságot nyújtson az ügynökségen alkalmazott szabványosítási vizsgálati eljárással kapcsolatos belsőkontroll-rendszer eredményességére nézve, amelynek célja a vonatkozó uniós rendeletek nemzeti repülésügyi hatóságok általi alkalmazásának ellenőrzése, és a Bizottság részére történő jelentéstétel; megjegyzi továbbá, hogy az ügynökség már kidolgozott egy korrekciós cselekvési tervet, amelyet az IAS jóváhagyott, és amely a felülvizsgálatnál már bizonyosságul szolgált az IAS számára az ezen jelentés (25)–(27) bekezdésében rögzített ajánlások végrehajtására vonatkozóan;

               29.

               ezzel összefüggésben felszólítja az ügynökséget, hogy még jobban:

                           —

                           dokumentálja a kockázatértékelését az éves vizsgálati programjait és ellenőrző szemléit követően,

                           —

                           tökéletesítse a biztonsági aggályokat felvető lényeges hiányosságokkal kapcsolatos ellenőrzést és jelentéstételt,

                           —

                           kövesse nyomon és ellenőrizze az észrevételeinek végrehajtását az ellenőrző szemléket követően;

               30.

               felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

               31.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2012. május 10-i állásfoglalására (8).

      (1)  HL C 366., 2011.12.15., 21. o.

      (2)  HL L 248., 2002.9.16., 1. o.

      (3)  HL L 79., 2008.3.19., 1. o.

      (4)  HL L 357., 2002.12.31., 72. o.

      (5)  HL L 250., 2011.9.27., 140. o.

      (6)  HL L 64., 2010.3.12., 613. o.

      (7)  HL L 140., 2007.6.1., 3. o.

      (8)  Elfogadott szövegek, P7_TA(2012)0164 (lásd e Hivatalos Lap 388. oldalát).


title: A Tanács (KKBP) 2016/947 határozata (2016. június 14.) az Európai Unió koszovói (Ez a megnevezés nem érinti a jogállással kapcsolatos álláspontokat, továbbá összhangban van az 1244(1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) jogállamiság-missziójáról (EULEX KOSOVO) szóló 2008/124/KKBP együttes fellépés módosításáról

text:
                  15.6.2016

                  HU

                  Az Európai Unió Hivatalos Lapja

                  L 157/26

            A TANÁCS (KKBP) 2016/947 HATÁROZATA
      (2016. június 14.)
      az Európai Unió koszovói (*) jogállamiság-missziójáról (EULEX KOSOVO) szóló 2008/124/KKBP együttes fellépés módosításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 28. cikkére, a 42. cikkének (4) bekezdésére és a 43. cikkének (2) bekezdésére,
      tekintettel az Unió külügyi és biztonságpolitikai főképviselőjének javaslatára,
      mivel:

                  (1)

                  A Tanács 2008. február 4-én elfogadta a 2008/124/KKBP együttes fellépést (1).

                  (2)

                  A Tanács 2014. június 12-én elfogadta a 2014/349/KKBP határozatot (2), amely módosította és 2016. június 14-ig meghosszabbította a 2008/124/KKBP együttes fellépést.

                  (3)

                  A Tanács 2015. június 11-én elfogadta a 2008/124/KKBP együttes fellépés módosításáról szóló (KKBP) 2015/901 határozatot (3), amely pénzügyi referenciaösszeget biztosít a 2015. június 15-től2016. június 14-ig tartó időszakra.

                  (4)

                  A 2008/124/KKBP együttes fellépést az EULEX Koszovó megbízatásának 2018. június 14-ig történő meghosszabbítása, valamint a 2016. június 15-től2017. június 14-ig tartó időszakra vonatkozó új pénzügyi referenciaösszeg biztosítása céljából módosítani kell.

                  (5)

                  E határozat egyetlen rendelkezése sem értelmezhető úgy, mint ami sérti a bírák és ügyészek függetlenségét, illetve autonómiáját.

                  (6)

                  Az EULEX Koszovó tevékenységeinek sajátos jellegéből adódóan, mely tevékenységek révén segítséget nyújt a valamely tagállamba áthelyezett bírósági eljárásokban, helyénvaló ebben a határozatban meghatározni a valamely tagállamba áthelyezett bírósági eljárásokban való segítségnyújtás fedezésére szánt összeget, továbbá támogatás útján biztosítani a költségvetés e részének végrehajtását.

                  (7)

                  Az EULEX Koszovó végrehajtására olyan helyzetben kerül sor, amely rosszabbodhat, és veszélyeztetheti az Unió külső tevékenységének a Szerződés 21. cikkében meghatározott célkitűzéseit.

                  (8)

                  A 2008/124/KKBP együttes fellépést ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      A 2008/124/KKBP együttes fellépés a következőképpen módosul:

                  1.

                  a 16. cikk a következőképpen módosul:

                              a)

                              Az (1) bekezdés a következő albekezdésekkel egészül ki:
                              „Az EULEX Koszovó kiadásainak fedezésére szánt pénzügyi referenciaösszeg a 2016. június 15-től2017. június 14-ig tartó időszakra 63 600 000 EUR.
                              A kilencedik albekezdésben említett összegből 34 500 000 EUR az EULEX Koszovó megbízatásának végrehajtásához a 2016. június 15-tőldecember 14-ig terjedő időszakban szükséges kiadásokat fedezi, 29 100 000 EUR pedig a valamely tagállamba áthelyezett bírósági eljárásokban való segítségnyújtással kapcsolatos kiadásokat fedezi a 2016. június 15-től2017. június 14-ig terjedő időszakban. Az utóbbi összeg fedezi továbbá 2016. április 1-jétől visszamenőleg a valamely tagállamba áthelyezett bírósági eljárásokban való segítségnyújtással kapcsolatos kiadásokat. A Bizottság támogatási megállapodást köt a vonatkozó összegről az áthelyezett bírósági eljárások lebonyolításáért felelős hivatal nevében eljáró hivatalvezetővel. E támogatási megállapodásra a 966/2012/EU, Euratom rendeletben (**) előírt támogatásokra vonatkozó szabályokat kell alkalmazni.
                              Az EULEX Koszovó számára a következő időszakra előirányzandó pénzügyi referenciaösszegről a Tanács határoz.

                                 (**)  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EU, Euratom tanácsi rendelet hatályon kívül helyezéséről (HL L 298., 2012.10.26., 1. o.).”;"

                              b)

                              a (4) bekezdés helyébe a következő szöveg lép:
                              „(4)   Az (1) bekezdés tizedik albekezdésében említett, a valamely tagállamba áthelyezett bírósági eljárásokban való segítségnyújtással kapcsolatos kiadások fedezését szolgáló összeg kivételével az EULEX Koszovó felel a misszió költségvetésének pénzügyi végrehajtásáért. Az EULEX Koszovó e célból megállapodást ír alá a Bizottsággal.”

                  2.

                  A 20. cikkben a második bekezdés helyébe az alábbi szöveg lép:
                  „Ez az együttes fellépés 2018. június 14-én hatályát veszti. A Tanács a főképviselő javaslatára – a kiegészítő finanszírozási források és az egyéb partnerek hozzájárulásainak figyelembevétele mellett – meghozza az ahhoz szükséges határozatokat, hogy az EULEX Koszovónak a 3a. cikkben említett áthelyezett bírósági eljárásokban való segítségnyújtásra vonatkozó megbízatása és az ahhoz kapcsolódó szükséges pénzügyi eszközök mindaddig érvényben maradjanak, amíg az említett bírósági eljárások le nem zárulnak.”

            2. cikk
      Ez a határozat az elfogadásának napján lép hatályba.

         Kelt Luxembourgban, 2016. június 14-én.

               a Tanács részéről

               az elnök

            A.G. KOENDERS

         (*)  Ez a megnevezés nem érinti a jogállással kapcsolatos álláspontokat, továbbá összhangban van az 1244(1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  A Tanács 2008/124/KKBP együttes fellépése (2008. február 4.) az Európai Unió koszovói jogállamiság-missziójáról, EULEX KOSOVO (HL L 42., 2008.2.16., 92. o.).

         (2)  A Tanács 2014/349/KKBP határozata (2014. június 12.) az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról (HL L 174., 2014.6.13., 42. o.).

         (3)  A Tanács (KKBP) 2015/901 határozata (2015. június 11.) az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról (HL L 147., 2015.6.12., 21. o.).


title: A Bizottság határozata (1982. december 16.) a friss hús Közösségbe történő behozatalára feljogosított dél-afrikai köztársaságbeli és namíbiai létesítmények jegyzékéről

text:
Fontos jogi nyilatkozat

|

31982D0913

Hivatalos Lap L 381 , 31/12/1982 o. 0028 - 0029 finn különkiadás fejezet 3 kötet 15 o. 0220  spanyol különkiadás fejezet 03 kötet 26 o. 0232  svéd különkiadás fejezet 3 kötet 15 o. 0220  portugál különkiadás fejezet 03 kötet 26 o. 0232

		A Bizottság határozata(1982. december 16.)a friss hús Közösségbe történő behozatalára feljogosított dél-afrikai köztársaságbeli és namíbiai létesítmények jegyzékéről(82/913/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre és különösen annak 4. cikkének (1) bekezdésére és 18. cikke (1) bekezdésének a) és b) pontjára,mivel a harmadik országokban található létesítményekből csak akkor engedélyezhető friss hús behozatala a Közösségbe, ha az megfelel a 72/462/EGK irányelvben megállapított általános és különleges feltételeknek;mivel a 72/462/EGK irányelv 4. cikkének (3) bekezdésével összhangban az illetékes hatóságok benyújtották a Közösségbe irányuló kivitelre feljogosított létesítmények jegyzékét;mivel a közösségi helyszíni ellenőrzések kimutatták, hogy e létesítmények közül soknak a higiéniai színvonala kielégítő, és így felvehetők azon létesítményeknek az említett irányelv 4. cikkének (1) bekezdésével összhangban összeállított első jegyzékébe, amelyekből engedélyezni lehet friss hús behozatalát;mivel az illetékes hatóságok által javasolt többi létesítmény esetét ismételten meg kell vizsgálni a higiéniai színvonalukra és a közösségi jogszabályokhoz való alkalmazkodási képességük gyorsaságára vonatkozó további információk alapján;mivel eközben a meglévő kereskedelmi forgalom hirtelen megszakításának elkerülése végett e létesítményeknek ideiglenesen engedélyezni kell, hogy folytassák friss hús kivitelét azon tagállamokba, amelyek készek annak fogadására;mivel ezért szükség lesz e határozat felülvizsgálatára, és szükség szerinti módosítására az e célból tett intézkedések, valamint az elért javulás ismeretében;mivel szem előtt kell tartani, hogy a friss hús behozatalára más közösségi állat-egészségügyi jogszabályok is vonatkoznak, különösen az egészségvédelmi követelmények tekintetében, beleértv e a Dániára, Írországra és az Egyesült Királyságra vonatkozó különleges rendelkezéseket;mivel a friss hús e határozat mellékletében található jegyzékben felsorolt létesítményekből való behozatalának feltételei továbbra is máshol meghatározott közösségi rendelkezések és a Szerződés általános rendelkezései hatálya alá tartoznak; mivel különösen egyes húskategóriák – mint a 3 kilogrammnál kisebb súlyú hús vagy olyan maradékanyagokat tartalmazó hús, amelyekre egyelőre még nem vonatkozik harmonizált közösségi szabály – harmadik országokból való behozatala és más tagállamokba való újbóli kivitele továbbra is az importáló tagállam egészségügyi jogszabályainak hatálya alá tartozik;mivel az e határozatban előírt intézkedések összhangban vannak az Állat-egészségügyi Állandó Bizottság véleményével,ELFOGADTA EZT A HATÁROZATOT:1. cikk(1) A mellékletben felsorolt, Dél-afrikai Köztársaságban és Namíbiában található létesítmények az említett melléklet szerint jogosultak friss hús Közösségbe történő behozatalára.(2) Az (1) bekezdésben említett létesítményekből történő behozatalra továbbra is vonatkoznak a más közösségi állat-egészségügyi jogszabályokban megállapított rendelkezések, különösen azok, amelyek egészségvédelmi követelményekkel kapcsolatosak.2. cikk(1) A tagállamok megtiltják a mellékletben fel nem sorolt létesítményekből származó friss hús behozatalát.(2) Azonban e tilalom csak 1983. augusztus 1-től vonatkozik azon létesítményekre, amelyek ugyan nem szerepelnek a mellékletben található jegyzékben, de amelyeket az illetékes hatóságok 1982. augusztus 16-tól hivatalosan jóváhagytak és javasoltak a 72/462/EGK irányelv [1] 4. cikkének (3) bekezdése szerint, kivéve ha 1983. augusztus 1-je előtt ezzel ellenkező értelmű döntés születik a fenti irányelv 4. cikkének (1) bekezdésével összhangban.A Bizottság továbbítja e létesítmények jegyzékét a tagállamoknak.3. cikkEzt a határozatot 1983. január 1-jétől kell alkalmazni.4. cikkEzt a határozatot 1983. május 1-je előtt felülvizsgálják, és szükség szerint módosítják.5. cikkEnnek a határozatnak a tagállamok a címzettjei.Kelt Brüsszelben, 1982. december 16-án.a Bizottság részérőlPoul Dalsagera Bizottság tagja[1] HL L 302., 1972.12.31., 28. o.--------------------------------------------------MELLÉKLETA LÉTESÍTMÉNYEK JEGYZÉKEI. SZARVASMARHAFÉLÉK HÚSAA. Vágóhidak és daraboló üzemekLétesítmény száma | Létesítmény | Cím |23 | Karoo Meat Packers | Okahandja, Namibia |25 | Damara Meat Packers | Otavi, Namibia |30 | Johannesburg Abattoir | City Deep, Transvaal, RSA |47 | Bull Brand Foods | Krugersdorp, Transvaal, RSA |B. Daraboló üzemek61 | Meat Control Board | Cape Town, Cape Province, DAK |62 | National Meat Suppliers | Cape Town, Cape Province, DAK |69 | Karoo Meat Packers | Cape Town, Cape Province, DAK |83 | Blue Continent Cold Storage | Cape Town, Cape Province, DAK |87 | Rand Cold Storage | City Deep, Transvaal, DAK |93 | Wholesome Meats | Durban, Natal, DAK |II. HŰTŐHÁZAK4 | Table Bay Cold Storage | Cape Town, Cape Province, DAK |84 | Maydon Wharf Cold Storage | Durban, Natal, DAK |90 | Epping Cold Storage | Cape Town, Cape Province, DAK |94 | Walvis Bay Cold Storage | Walvis Bay |[1] DAK = Dél-afrikai Köztársaság--------------------------------------------------


title: 2014/785/EU: A Tanács határozata ( 2014. november 7. ) az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról elfogadandó álláspontról (Fogyasztóvédelem)

text:
               13.11.2014

               HU

               Az Európai Unió Hivatalos Lapja

               L 328/45

         A TANÁCS HATÁROZATA
   (2014. november 7.)
   az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról elfogadandó álláspontról (Fogyasztóvédelem)

      (2014/785/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 169. cikkére, összefüggésben 218. cikkének (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

               (3)

               Az EGT-megállapodás 31. jegyzőkönyve rendelkezéseket és szabályokat tartalmaz egyes, a négy alapszabadságon kívül eső területeken folytatott együttműködésre vonatkozóan.

               (4)

               Indokolt kiterjeszteni az EGT-megállapodás szerződő felei közötti együttműködést a 254/2014/EU európai parlamenti és tanácsi rendeletre (3).

               (5)

               Helyénvaló, hogy az EFTA-államok 2014. január 1-jétől kezdődően részt vegyenek a 254/2014/EU rendeletből eredő tevékenységekben, függetlenül attól, hogy az EGT Vegyes Bizottságnak az e határozathoz mellékelt határozata mikor kerül elfogadásra, illetve függetlenül attól, hogy az EGT Vegyes Bizottság e határozatára vonatkozó alkotmányos követelmények teljesítéséről – ha van ilyen – 2014. július 10-ét követően érkezett-e értesítés.

               (6)

               Az EFTA-államokban letelepedett jogalanyoknak jogosultnak kell lenniük az EGT Vegyes Bizottságnak az e határozathoz mellékelt határozata hatálybalépése előtt kezdődő tevékenységekben való részvételre. Az olyan tevékenységekkel kapcsolatban felmerült költségek, amelyeknek végrehajtása 2014. január 1-jét követően kezdődik, ugyanazon feltételek mellett minősülhetnek elszámolhatónak, mint amelyek az uniós tagállamokban letelepedett jogalanyoknál felmerült költségekre alkalmazandók, feltéve, hogy e határozat az érintett fellépés vége előtt hatályba lép.

               (7)

               Ezért ennek megfelelően módosítani kell az EGT-megállapodás 31. jegyzőkönyvét.

               (8)

               Az Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatosan elfogadandó álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. november 7-én.

            a Tanács részéről

            az elnök

         P. C. PADOAN

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  Az Európai Parlament és a Tanács 254/2014/EU rendelete (2014. február 26.) a 2014 és 2020 közötti időszakra vonatkozó többéves fogyasztóvédelmi programról és az 1926/2006/EK határozat hatályon kívül helyezéséről (HL L 84., 2014.3.20., 42. o.).

      TERVEZET
      AZ EGT VEGYES BIZOTTSÁG …/2014 HATÁROZATA
      (…)
      az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:

                  (1)

                  Indokolt kiterjeszteni az EGT-megállapodás szerződő felei közötti együttműködést a 2014 és 2020 közötti időszakra vonatkozó többéves fogyasztóvédelmi programról és az 1926/2006/EK határozat hatályon kívül helyezéséről szóló, 2014. február 26-i 254/2014/EU európai parlamenti és tanácsi rendeletre (1).

                  (2)

                  Helyénvaló, hogy az EFTA-államok 2014. január 1-jétől kezdődően részt vegyenek a 254/2014/EU rendeletből eredő tevékenységekben, függetlenül attól, hogy ez a határozat mikor kerül elfogadásra, illetve függetlenül attól, hogy az e határozatra vonatkozó alkotmányos követelmények teljesítéséről – ha van ilyen – 2014. július 10-ét követően érkezett-e értesítés.

                  (3)

                  Az EFTA-államokban letelepedett jogalanyoknak jogosultnak kell lenniük az e határozat hatálybalépése előtt kezdődő tevékenységekben való részvételre. Az olyan tevékenységekkel kapcsolatban felmerült költségek, amelyeknek végrehajtása 2014. január 1-jét követően kezdődik, ugyanazon feltételek mellett minősülhetnek elszámolhatónak, mint amelyek az uniós tagállamokban letelepedett jogalanyoknál felmerült költségekre alkalmazandók, feltéve, hogy e határozat az érintett fellépés vége előtt hatályba lép.

                  (4)

                  Ezért módosítani kell az EGT-megállapodás 31. jegyzőkönyvét annak érdekében, hogy e kibővített együttműködésre 2014. január 1-jétől sor kerülhessen,

            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyvének 6. cikke a következőképpen módosul:

                  1.

                  A (3a) bekezdést követően a szöveg a következő bekezdéssel egészül ki:
                  „(3b)   Az EFTA-államok 2014. január 1-jei hatállyal részt vesznek a következő programban:

                              —

                                 32014 R 0254: Az Európai Parlament és a Tanács 2014. február 26-i 254/2014/EU rendelete a 2014 és 2020 közötti időszakra vonatkozó többéves fogyasztóvédelmi programról és az 1926/2006/EK határozat hatályon kívül helyezéséről (HL L 84., 2014.3.20., 42. o.)
                              Az olyan tevékenységekkel kapcsolatban felmerült költségek, amelyeknek végrehajtása 2014. január 1-jét követően kezdődik, az érintett támogatási megállapodás vagy támogatási határozat keretében végrehajtott fellépés kezdő időpontjától elszámolhatónak minősülhetnek, feltéve, hogy az EGT Vegyes Bizottság …/2014 határozata a fellépés vége előtt hatályba lép.
                              Liechtenstein mentesül a programban való részvétel és az e programhoz való pénzügyi hozzájárulás alól.”

                  2.

                  A (4) bekezdés szövegének helyébe a következő szöveg lép:
                  „Az EFTA-államok a megállapodás 82. cikke (1) bekezdésének a) pontjával összhangban hozzájárulnak a (3), (3a) és (3b) bekezdésekben említett tevékenységek finanszírozásához.”

                  3.

                  Az (5) bekezdés szövegének helyébe a következő szöveg lép:
                  „Az EFTA-államok a (3), (3a) és a (3b) bekezdésekben említett tevékenységekben való együttműködés megkezdésétől teljes mértékben, szavazati jog nélkül részt vesznek azokban az EK- bizottságokban és más szervekben, amelyek az EK-Bizottság munkáját segítik e tevékenységek irányításában vagy kidolgozásában.”

            2. cikk
      Ez a határozat azt a napot követő napon lép hatályba, hogy az EGT-megállapodás 103. cikkének (1) bekezdésében előírt utolsó bejelentést megtették (2).
      Ezt a határozatot 2014. január 1-jétől kell alkalmazni.
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság

               titkárai

         (1)  HL L 84., 2014.3.20., 42. o.

         (2)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: Az Európai Parlament (EU) 2015/1668 határozata (2015. április 29.) az Európai Tengerbiztonsági Ügynökség 2013-as pénzügyi évre vonatkozó elszámolásának lezárásáról

text:
               2015.9.30.

               HU

               Az Európai Unió Hivatalos Lapja

               L 255/282

      AZ EURÓPAI PARLAMENT (EU) 2015/1668 HATÁROZATA
      (2015. április 29.)
      az Európai Tengerbiztonsági Ügynökség 2013-as pénzügyi évre vonatkozó elszámolásának lezárásáról
      AZ EURÓPAI PARLAMENT,

                  —

                  tekintettel az Európai Tengerbiztonsági Ügynökség 2013-as pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Tengerbiztonsági Ügynökség 2013-as pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

                  —

                  tekintettel a 2013-as pénzügyi évre szóló költségvetés végrehajtására vonatkozóan az ügynökség számára adandó mentesítésről szóló, 2015. február 17-i tanácsi ajánlásra (05304/2015 – C8-0054/2015),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (4) és különösen annak 208. cikkére,

                  —

                  tekintettel az Európai Tengerbiztonsági Ügynökség létrehozásáról szóló, 2002. június 27-i 1406/2002/EK európai parlamenti és tanácsi rendeletre (5) és különösen annak 19. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

                  —

                  tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A8-0088/2015),

         1.

            megállapítja, hogy az Európai Tengerbiztonsági Ügynökség végleges éves beszámolója megegyezik a számvevőszéki jelentés mellékletében szereplővel;

         2.

            jóváhagyja az Európai Tengerbiztonsági Ügynökség 2013-as pénzügyi évre vonatkozó elszámolásának lezárását;

         3.

            utasítja elnökét, hogy továbbítsa ezt a határozatot az Európai Tengerbiztonsági Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon annak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL C 442., 2014.12.10., 210. o.

         (2)  Lásd az 1. lábjegyzetet.

         (3)  HL L 248., 2002.9.16., 1. o.

         (4)  HL L 298., 2012.10.26., 1. o.

         (5)  HL L 208., 2002.8.5., 1. o.

         (6)  HL L 357., 2002.12.31., 72. o.

         (7)  HL L 328., 2013.12.7., 42. o.


title: A Tanács 2014/751/KKBP határozata ( 2014. október 30. ) a Moldovai Köztársaság Dnyeszteren túli régiójának vezetésével szembeni korlátozó intézkedésekről szóló 2010/573/KKBP határozat módosításáról

text:
               31.10.2014

               HU

               Az Európai Unió Hivatalos Lapja

               L 311/54

         A TANÁCS 2014/751/KKBP HATÁROZATA
   (2014. október 30.)
   a Moldovai Köztársaság Dnyeszteren túli régiójának vezetésével szembeni korlátozó intézkedésekről szóló 2010/573/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. szeptember 27-én elfogadta a 2010/573/KKBP határozatot (1).

               (2)

               A 2010/573/KKBP határozat felülvizsgálata alapján a Moldovai Köztársaság Dnyeszteren túli régiójának vezetésével szembeni korlátozó intézkedéseket 2015. október 31-ig meg kell hosszabbítani.

               (3)

               A 2010/573/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/573/KKBP határozat 4. cikke (2) bekezdésének helyébe a következő szöveg lép:

      „(2)   Ezt a határozatot 2015. október 31-ig kell alkalmazni. A határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozatot meg kell újítani vagy – adott esetben – módosítani kell.”

   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. október 30-án.

            a Tanács részéről

            az elnök

         S. GOZI

      (1)  A Tanács 2010/573/KKBP határozata (2010. szeptember 27.) a Moldovai Köztársaság Dnyeszteren túli régiójának vezetésével szembeni korlátozó intézkedésekről (HL L 253., 2010.9.28., 54. o.).


title: 2009/22/EK: A Tanács határozata ( 2008. december 8. ) az Európai Unió Katonai Bizottsága elnökének kinevezéséről

text:
               14.1.2009

               HU

               Az Európai Unió Hivatalos Lapja

               L 9/51

      A TANÁCS HATÁROZATA

   (2008. december 8.)
   az Európai Unió Katonai Bizottsága elnökének kinevezéséről
   (2009/22/EK)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikke (1) bekezdésére,
   tekintettel az Európai Közösséget létrehozó szerződésre és különösen annak 207. cikkére,
   emlékeztetve az Európai Unió Katonai Bizottságának felállításáról szóló, 2001. január 22-i 2001/79/KKBP tanácsi határozatra (1),
   mivel:

               (1)

               A 2001/79/KKBP határozat 3. cikkének értelmében a Katonai Bizottság elnökét a Tanács nevezi ki a vezérkari főnökök szintjén megtartott bizottsági ülés ajánlásai alapján.

               (2)

               A vezérkari főnökök szintjén megtartott bizottsági ülés 2008. október 29-én azt ajánlotta, hogy Håkan SYRÉN vezérezredest nevezzék ki az Európai Unió Katonai Bizottságának elnökévé,

         A KÖVETKEZŐKÉPPEN HATÁROZOTT:
   1. cikk
   Håkan SYRÉN vezérezredes 2009. november 6-tól számított hároméves időtartamra az Európai Unió Katonai Bizottságának elnöke.
   2. cikk
   Ezt a határozatot az Európai Unió Hivatalos Lapjában közzé kell tenni.

      Kelt Brüsszelben, 2008. december 8-án.

            a Tanács részéről

            az elnök

         B. KOUCHNER

      (1)  HL L 27., 2001.1.30., 4. o.


title: A Tanács (Euratom) 2016/829 határozata (2016. május 12.) az egyrészről az Európai Közösségek és azok tagállamai, másrészről a Tádzsik Köztársaság közötti partnerséget létrehozó partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Atomenergia-közösség nevében, az Európai Bizottság által történő megkötésének jóváhagyásáról

text:
               27.5.2016

               HU

               Az Európai Unió Hivatalos Lapja

               L 140/3

         A TANÁCS (Euratom) 2016/829 HATÁROZATA
   (2016. május 12.)
   az egyrészről az Európai Közösségek és azok tagállamai, másrészről a Tádzsik Köztársaság közötti partnerséget létrehozó partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Atomenergia-közösség nevében, az Európai Bizottság által történő megkötésének jóváhagyásáról
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,
   tekintettel az Európai Bizottság ajánlására,
   mivel:

               (1)

               A 2011. évi csatlakozási okmány 6. cikkének (2) bekezdésével összhangban a Horvát Köztársaságnak a tagállamok és az Unió által harmadik országokkal vagy nemzetközi szervezetekkel aláírt vagy megkötött megállapodásokhoz való csatlakozásáról a szóban forgó megállapodásokhoz csatolt jegyzőkönyv útján kell megállapodni. Az említett cikkel összhangban a csatlakozásra egyszerűsített eljárás alkalmazandó, amely szerint a tagállamok nevében egyhangúlag eljáró Tanács és az érintett harmadik ország jegyzőkönyvet kötnek.

               (2)

               A Tanács 2012. szeptember 14-én felhatalmazta a Bizottságot, hogy tárgyalásokat kezdjen az Unió vagy az Unió és tagállamai által egy vagy több harmadik országgal vagy nemzetközi szervezetekkel aláírt vagy megkötött megállapodásoknak a Horvát Köztársaság Unióhoz történő csatlakozására való tekintettel történő kiigazításáról.

               (3)

               A Tádzsik Köztársasággal folytatott tárgyalások az egyrészről az Európai Közösségek és azok tagállamai, másrészről a Tádzsik Köztársaság közötti partnerséget létrehozó partnerségi és együttműködési megállapodáshoz (1) csatolt, a Horvát Köztársaság Unióhoz történő csatlakozásának figyelembevétele céljából készült jegyzőkönyv (a továbbiakban: jegyzőkönyv) parafálásával sikeresen lezárultak.

               (4)

               A jegyzőkönyv aláírása és megkötése az Unió és tagállamai hatáskörébe tartozó kérdések tekintetében külön eljárás tárgyát képezi.

               (5)

               A jegyzőkönyv Bizottság általi megkötését az Európai Atomenergia-közösség hatáskörébe tartozó kérdéseket illetően jóvá kell hagyni,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és azok tagállamai, másrészről a Tádzsik Köztársaság közötti partnerséget létrehozó partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Atomenergia-közösség nevében, az Európai Bizottság által történő megkötését a Tanács jóváhagyja (2).
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. május 12-én.

            a Tanács részéről

            az elnök

         F. MOGHERINI

      (1)  HL L 350., 2009.12.29., 3. o.

      (2)  A jegyzőkönyv szövegét csatolták az egyrészről az Európai Közösségek és azok tagállamai, másrészről a Tádzsik Köztársaság közötti partnerséget létrehozó partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő megkötéséről szóló határozathoz.


title: Az Európai Parlament Elnökségének határozata (2015. október 26.) az európai parlamenti képviselők statútumának alkalmazási szabályai módosításáról

text:
               28.11.2015

               HU

               Az Európai Unió Hivatalos Lapja

               C 397/2

         AZ EURÓPAI PARLAMENT ELNÖKSÉGÉNEK HATÁROZATA
   (2015. október 26.)
   az európai parlamenti képviselők statútumának alkalmazási szabályai módosításáról
   (2015/C 397/03)
   AZ EURÓPAI PARLAMENT ELNÖKSÉGE,
   tekintettel az Európai Unió működéséről szóló szerződésre és különösen annak 223. cikke (2) bekezdésére,
   tekintettel az európai parlamenti képviselők statútumára (1) (a továbbiakban: statútum),
   tekintettel az Európai Parlament eljárási szabályzatának 10. és 25. cikkére,
   mivel:

               (1)

               Az akkreditált és helyi asszisztensekkel kapcsolatos szabályok hetedik parlamenti ciklusban való alkalmazása alapján leszűrhető tapasztalatok fényében bizonyos módosításokat kell eszközölni az európai parlamenti képviselők statútumának alkalmazási szabályait (2) (a továbbiakban: alkalmazási szabályok) illetően. A módosítások fő célja bizonyos szabályok egyértelműbbé tétele, az alkalmazási szabályok végrehajtása során láthatóvá vált hiányosságok orvoslása, valamint az ügyintézés javítása.

               (2)

               A parlamenti asszisztensi költségtérítést azokra a kiadásokra kell korlátozni, amelyek a költségtérítési kérelem illetékes szervezeti egységnek való benyújtása előtt legfeljebb harminc nappal keletkeztek. Ez lehetővé teszi majd a kérelmek elutasítását abban az esetben, ha azokat túlságosan későn nyújtották be, és ezért nem lehet ellenőrizni, hogy a bejelentett szolgáltatásokat valóban végrehajtották-e, illetve hogy betartották-e a nemzeti társadalombiztosítási és munkaügyi előírásokat.

               (3)

               A parlamenti asszisztensek kapcsán visszatéríthető költségek maximális összege 2011 óta változatlan, annak ellenére, hogy bővült a Parlament hatásköre. Az összeget ezért havi 1 500 euróval meg kell emelni, havi 22 879 euróra. Az emeléshez szükséges előirányzat szerepel az Európai Parlament 2015. április 29-i, az Európai Parlament 2016-os pénzügyi évre tervezett bevételeiről és kiadásairól szóló állásfoglalásában.

               (4)

               Az Európai Unió működéséről szóló szerződés 15. cikke rögzíti az átláthatóság elvét, és ennek fontosságát többek között az európai ombudsman is kiemelte a Bizottság elnökéhez intézett 2002. szeptember 30-i levelében. Ezen elv fényében szerződésük időtartama alatt teljes részletességgel közzé kell tenni minden olyan asszisztens és gyakornok nevét, illetve minden olyan szolgáltató és kifizetőhely nevét és cégnevét, akikhez kapcsolódóan parlamenti asszisztensi költségtérítést folyósítanak.

               (5)

               A fent említett 2015. április 29-i állásfoglalásában a Parlament az akkreditált és a helyi asszisztensek közötti jobb egyensúlyt szorgalmazta. Ennek érdekében a parlamenti asszisztensi keret 25 %-át az akkreditált parlamenti asszisztensek bérére kell fenntartani, és ennek megfelelően a helyi asszisztensekre, szolgáltatókra és kifizetésekre szánt kiadások nem haladhatják meg a keret 75 %-át.

               (6)

               A helyi asszisztensek bérei és javadalmazásai esetében olyan plafonértékeket kell alkalmazni, amelyek megfelelnek a képviselői és asszisztensi szabályzat végrehajtásával foglalkozó ideiglenes értékelő csoport ajánlásaiban szereplő elveknek, valamint az ezen ajánlások 2012 óta zajló alkalmazásából leszűrt tapasztalatoknak, hogy elkerülhető legyen az egyes tagállamok átlagfizetéseitől túlságosan eltérő és az elvégzendő feladatokhoz képest aránytalan fizetések kockázata. A maximális bért minden egyes tagállam esetében az Eurostat által az adott tagállamra vonatkozóan megállapított átlagos éves bruttó jövedelem háromszorosában kell meghatározni. Az ily módon kiszámolt plafonérték ugyanakkor nem lehet alacsonyabb a 6-os besorolási fokozatú akkreditált parlamenti asszisztensek alapilletményénél, illetve nem haladhatja meg a 19-es besorolási fokozatú akkreditált parlamenti asszisztensek alapilletményét. Az Elnökséget fel kell jogosítani a plafonértékek kiigazítására, és az új értékeket közzé kell tenni a Parlament honlapján.

               (7)

               A kifizetőhely javadalmazását oly módon kell rögzíteni, hogy ne haladja meg sem az általa kifizetett összegek 10 %-át, sem a parlamenti asszisztensi keret 4 %-át.

               (8)

               Az eddigi tapasztalatok fényében pontosítani kell a helyi asszisztensek munkaszerződéseihez kapcsolódó költségek megtérítésére irányuló kérelmekhez csatolandó dokumentumok jellegét és tartalmát. Az illetékes parlamenti szervezeti egység rendelkezésére kell bocsátani különösen a munkakör részletes leírását, a szerződés teljesítésének helyszínével kapcsolatos részleteket, a személyazonosító okmány hiteles másolatát, a szokásos tartózkodási hely igazolását, a képesítések és a szakmai tapasztalatok igazolását, valamint egy nyilatkozatot arról, hogy nem áll fenn összeférhetetlenség.

               (9)

               A munkaszerződéssel alkalmazott helyi asszisztensek költségeivel kapcsolatos éves számviteli elszámolások alkalmával a kifizetőhelyeket kötelezni kell olyan dokumentumok benyújtására, amelyek tanúsítják a társadalombiztosítási rendszerben való tagságot vagy a balesetbiztosítási fedezetet. A képviselők ugyanis általában a nemzeti hatóságokra támaszkodnak e dokumentumok kiállítása tekintetében, és ezek a hatóságok gyakran nem tudják a jelenleg előírt határidőkön belül kiállítani a dokumentumokat.

               (10)

               Az eddigi tapasztalatok fényében pontosítani kell a munkaszerződés keretében alkalmazott helyi asszisztensekre vonatkozó bizonyos előírásokat, elsősorban azokat, amelyek az asszisztens tartózkodási helye és a munkavégzés helye közötti távolsággal, a külső tevékenységekkel és a választásokon való indulással kapcsolatosak.

               (11)

               Az Európai Parlament és a Tanács 266/2012/EU, Euratom rendeletének (3) a közbeszerzési szerződésekre vonatkozó elvein alapuló külön eljárást kell meghatározni az 500 eurót meghaladó értékű szolgáltatások költségeinek megtérítése céljára. Ilyen esetekben a költségtérítési kérelemhez csatolni kell az árajánlatot és a szerződés tervezetét, amely egyértelműen leírja a nyújtandó szolgáltatások jellegét. Ezen kívül, a 60 000 eurót meghaladó értékű szolgáltatások esetén bizonyítani kell, hogy legalább három ajánlat közül a gazdasági szempontból legelőnyösebbet választották ki.

               (12)

               Az összeférhetetlenséggel kapcsolatos rendelkezéseket módosítani kell a politikai tevékenységek és a személyes kiadások finanszírozásával kapcsolatos tilalom pontosítása érdekében.

               (13)

               Célszerű továbbá módosítani az alkalmazási szabályok 46. cikkét, amely szerint megszűnik a képviselő átmeneti ellátásra való jogosultsága, amikor mandátumot szerez egy másik parlamentben vagy köztisztséget vállal, figyelembe véve a hetedik ciklus végén leszűrt tapasztalatokat, és azt, hogy az alkalmazási szabályoknak teljes mértékben tükrözniük kell a statútum vonatkozó rendelkezéseinek célkitűzéseit és összefüggéseit, különösen tekintettel a 9. cikk (2) bekezdésére, a 11. cikkre és a 13. cikkre, valamint szem előtt tartva a közpénzből származó fizetések halmozásának tilalmát kimondó elvet; ennek megfelelően a képviselőnek egy másik parlamenti mandátum gyakorlásához vagy valamely köztisztség betöltéséhez kapcsolódóan kifizetett összegeket – a ténylegesen viselt költségek visszatérítése kivételével – levonják az európai parlamenti átmeneti ellátásból, ahogyan azt a statútum 11. cikke a párhuzamos tiszteletdíjak esetében előírja. Ennek az új rendszernek a jelenlegi parlamenti ciklus kezdetétől kell hatályba lépnie annak érdekében, hogy következetesen lehessen alkalmazni,

         ELFOGADTA EZT A HATÁROZATOT:
   1. cikk
   Az alkalmazási szabályok a következőképpen módosulnak:

               1.

               A 33. cikk a következőképpen módosul:

                           a)

                           a (3) bekezdés helyébe a következő szöveg lép:
                           „(3)   Csak a képviselők mandátumának időtartama alatt keletkező költségek téríthetők meg. Csakis a költségtérítési kérelem e fejezet szerinti benyújtása előtt legfeljebb harminc nappal keletkezett költségeket lehet megtéríteni.”;

                           b)

                           a (4) bekezdés helyébe a következő szöveg lép:
                           „(4)   2016. január 1-jétől számítva a 34. cikk szerinti munkatársakra vonatkozó havi költségtérítés legmagasabb összege 22 879 EUR.”

               2.

               A 34. cikk a következőképpen módosul:

                           a)

                           a (2) bekezdés helyébe a következő szöveg lép:
                           „(2)   Több képviselő írásbeli megállapodással csoportot hozhat létre annak érdekében, hogy közösen alkalmazzanak az (1) bekezdés szerinti egy vagy több asszisztenst, illetve közösen vegyék igénybe egy vagy több ilyen asszisztens szolgálatait. Ebben az esetben az érintett képviselők kijelölik maguk közül azt az egy vagy több képviselőt, aki a csoport nevében jogosult aláírni a szerződést vagy benyújtani egy felvételi kérelmet.
                           A képviselők írásos nyilatkozatot nyújtanak be az illetékes szervezeti egységnek arról, hogy milyen arányban osztják meg egymás között a 33. cikk (4) bekezdésében előírt összegből levonandó költségeket.”;

                           b)

                           az (5) bekezdés helyébe a következő szöveg lép:
                           „(5)   A képviselők a parlamenti mandátumuk gyakorlásához közvetlenül kapcsolódó, eseti jellegű és pontosan meghatározott szolgáltatások elvégzése céljából az e fejezetben rögzített feltételek mellett természetes vagy jogi személyeket is alkalmazhatnak.”;

                           c)

                           a (7) és (8) bekezdés helyébe a következő szöveg lép:
                           „(7)   Az Elnökség elfogadja a parlamenti asszisztensek vonatkozásában megtéríthető költségek listáját.
                           (8)   Az asszisztensek és gyakornokok nevét, valamint a szolgáltatók és kifizetőhelyek nevét vagy cégnevét szerződésük ideje alatt az Európai Parlament honlapján közzé kell tenni, az őket alkalmazó képviselő(k) nevével együtt.
                           Ezek az asszisztensek, gyakornokok, szolgáltatók és kifizetőhelyek – kellően indokolt biztonsági okokból – írásban kérelmezhetik, hogy nevüket vagy cégnevüket ne tegyék közzé az Európai Parlament honlapján. A kérelem jóváhagyásáról a főtitkár dönt.”;

                           d)

                           a cikk a következő bekezdésekkel egészül ki:
                           „(9)   A képviselő és az akkreditált asszisztensek között bármely időpontban hatályos szerződések száma – a szerződésekben meghatározott munka időtartamától függetlenül – nem haladhatja meg a hármat. Ez a felső határ négyre növelhető, ha az elnök engedélyezi az eltérést, miután az illetékes szolgálatok meggyőződnek arról, hogy a képviselő a Parlament épületeinek használatára vonatkozó szabályok szerint és az esetleges gyakornokok számát is figyelembe véve elegendő irodaterülettel rendelkezik.
                           (10)   A 33. cikk (4) bekezdésében előirányzott összeg legalább 25 %-a az Európai Unió egyéb alkalmazottaira vonatkozó alkalmazási feltételek VII. címéből következő költségek kifizetésére van fenntartva. Ezért az Európai Unió egyéb alkalmazottaira vonatkozó alkalmazási feltételek VII. címéből következő költségektől eltérő, parlamenti asszisztensi költségekkel összefüggő valamennyi költség együttesen nem haladhatja meg a 33. cikk (4) bekezdésében meghatározott összeg 75 %-át.
                           Ezen túlmenően a 34. cikkben említett szolgáltatásnyújtással összefüggő költségek nem haladhatják meg a 33. cikk (4) bekezdésében meghatározott összeg 25 %-át.
                           Ezeket a korlátokat az adott pénzügyi évre vonatkozó, a 33. cikk (4) bekezdésében említett havi jogosultságok, valamint a következő pénzügyi évre a 33. cikk (6) bekezdése szerint átvitt esetleges fel nem használt egyenleg összesítése alapján arányosan kell kiszámítani.
                           (11)   A Parlament a helyi asszisztensek bruttó ellentételezésének vagy héa nélküli díjazásának költségeit az Elnökség által a (12) bekezdéssel összhangban megállapított, havonkénti összegben meghatározott felső határig téríti meg. A felső határt az Elnökség évente kiigazíthatja. Az alkalmazandó felső határt közzé kell tenni a Parlament weboldalán.
                           (12)   A felső határ a referenciaösszeg háromszorosának felel meg. A referenciaösszeg az Eurostat által az adott képviselő megválasztása szerinti tagállamban teljes munkaidőben foglalkoztatott munkavállalók bruttó évi átlagkereseteként közzétett összeg tizenketted része.
                           Az így megállapított felső határ ugyanakkor nem lehet alacsonyabb a 6-os besorolási fokozatú akkreditált asszisztensek alapilletményénél, illetve nem haladhatja meg a 19-es besorolási fokozatú akkreditált parlamenti asszisztensek alapilletményét.
                           Az esetleges jutalmak megtérítésére kizárólag a fent említett, éves alapon számított felső határ erejéig kerülhet sor.
                           A felső határt arányosan csökkenteni kell, amennyiben a helyi asszisztens részmunkaidőben dolgozik, illetve ha a helyi asszisztens nem egész hónapot dolgozik.”

               3.

               A 35. cikk (3) bekezdésének helyébe a következő szöveg lép:
               „(3)   A képviselők egyéni szerződést kötnek egy általuk szabadon kiválasztott olyan kifizetőhellyel, amely megfelel a (2) bekezdésben foglalt követelménynek.
               Az (1) bekezdés szerinti kifizetőhely szolgáltatásainak igénybevételéből eredő költségek a 33. cikk (4) bekezdésében előírt összeget terhelik, és azokra nem vonatkozik a szolgáltatások tekintetében a 34. cikk (10) bekezdésében megállapított korlát.
               A kifizetőhelyek héa nélküli díjazása nem haladhatja meg sem azon helyi asszisztensek, szolgáltatók és gyakornokok bérköltségének, díjazásának, illetve juttatásainak 10 %-át, amelyek kifizetését biztosítja, sem a 33. cikk (4) bekezdésében megállapított összeg 4 %-át.
               A díjazások felső határát naptári évre vetített összesítés alapján, a kifizetőhely szerződésének időtartamával arányosan ellenőrzik.”

               4.

               A 38. cikk helyébe a következő szöveg lép:
               „38. cikk
               Munkaszerződés esetén benyújtandó dokumentumok
               A munkaszerződésre vonatkozó költségtérítési kérelemnek az alábbiakat kell tartalmaznia:

                           a)

                           a képviselő által a helyi asszisztenssel kötött munkaszerződés eredeti példánya;

                           b)

                           részletes munkaköri leírás, valamint a munkavégzés helyének pontos címe;

                           c)

                           a naptári év során és a szerződés lejártakor fizetendő vagy megtérítendő munkabér, valamint munkáltatói és munkavállalói társadalombiztosítási járulékok, illetve más előrelátható költségek részletezése, amely egyaránt figyelembe veszi a nemzeti jogi rendelkezéseket – ideértve a minimálbérre vonatkozókat is – és a szerződéses kötelezettségeket, többek között a kiküldetési költségek visszatérítése vonatkozásában;

                           d)

                           a helyi asszisztens érvényes személyazonosító okmányának hiteles másolata;

                           e)

                           a helyi asszisztens szokásos tartózkodási helyének igazolása;

                           f)

                           a helyi asszisztens képesítéseinek és szakmai tapasztalatainak igazolása; valamint

                           g)

                           a képviselő által ellenjegyzett nyilatkozat arról, hogy az asszisztens helyi asszisztensi szerződésének teljes időtartama alatt sem közvetlenül, sem közvetve nem folytat semmilyen más – akár javadalmazás nélküli – tevékenységet politikai célokat kitűző szervezet, például párt, alapítvány, mozgalom vagy parlamenti képviselőcsoport számára, amennyiben az ilyen tevékenység befolyásolja asszisztensi feladatainak ellátását, vagy összeférhetetlenséget eredményez.”

               5.

               A 39. cikk helyébe a következő szöveg lép:
               „39. cikk
               Számviteli elszámolás
               (1)   A kifizetőhely minden egyes helyi asszisztensre vonatkozóan legkésőbb a Parlament adott pénzügyi évét követő év március 31-ig elszámoló kimutatást küld az illetékes szervezeti egység számára a fizetések, az adóügyi levonások, a munkáltatói és munkavállalói társadalombiztosítási járulékok, valamint egyéb megtérítendő kiadások tekintetében keletkezett költségekről, különösen a kifizetett előlegek rendezése céljából. Emellett benyújtja az érintett helyi asszisztensek társadalombiztosítási rendszerben való tagságát igazoló dokumentumot is, amely a képviselőt jelöli meg munkáltatóként, továbbá – amennyiben a nemzeti jogszabályok ezt előírják – a munkahelyi baleset esetén fedezetet nyújtó biztosításról szóló igazolást. Igazolja továbbá, hogy az alkalmazandó nemzeti jogszabályokból adódó minden kötelezettség teljesült.
               A kifizetőhely és a képviselő közötti szerződés megszűnése esetén, valamint a képviselő mandátumának lejártakor ezeknek a kötelezettségeknek három hónapon belül eleget kell tenni.
               Az első albekezdésben említett kimutatást a kifizetőhely a Parlament által meghatározott előírások alapján állítja ki.
               (2)   Az (1) bekezdésben említett kimutatások ellenőrzését követően az illetékes szervezeti egység értesítést küld a kifizetőhelynek és másolatban a képviselőnek arról, hogy a kifizetések szabályosak voltak-e, illetve hogy adott esetben mely hiányzó dokumentumokat kell pótolni.
               Ha az értesítésben a kifizetések szabálytalanságát állapítják meg, a kifizetések szabályszerűségének megállapításához szükséges dokumentumokat az értesítés időpontjától számított egy hónapon belül kell benyújtani az illetékes szervezeti egységhez. Ellenkező esetben a Parlament a 67. és 68. cikket alkalmazza.”

               6.

               A szöveg a következő cikkel egészül ki:
               „39a. cikk
               A munkaszerződésekkel kapcsolatos kötelezettségek
               (1)   A kifizetőhely az alkalmazandó nemzeti jogszabályok által meghatározott időszak lejártáig és az adott parlamenti ciklus végétől számított legalább egy évig köteles a kifizetésekre vonatkozó naplót megőrizni, amelyben tételesen feltünteti a fizetést, valamint az adók és a munkáltatói és munkavállalói társadalombiztosítási járulékok összegeit. Amennyiben a kifizetőhellyel kötött szerződés a képviselő mandátumának lejárata előtt megszűnik, a kifizetésekre vonatkozó naplóról készült hiteles másolatot haladéktalanul át kell adni a képviselő által kiválasztott, a 35. cikk (3) bekezdése szerinti új kifizetőhelynek.
               (2)   Az asszisztens tartózkodik minden olyan magatartástól, amely összeegyeztethetetlen az általa segített képviselő és az Európai Parlament érdekeivel. Az asszisztens haladéktalanul tájékoztatja a képviselőt, amennyiben külső, akár javadalmazás nélküli tevékenységet kíván végezni, illetve ha indulni kíván valamilyen választáson.
               Az asszisztens lakóhelyének a munkavégzés helyszínétől olyan távolságra kell lennie, amely összeegyeztethető feladatai megfelelő ellátásával.
               (3)   A képviselő haladéktalanul tájékoztatja az illetékes szervezeti egységet az alkalmazási feltételek minden olyan változásáról, amely kihathat a parlamenti asszisztensi költségekre, valamint arról, ha asszisztense külső tevékenységet kíván folytatni vagy indulni kíván valamilyen választáson. A képviselőnek gondoskodnia kell arról, hogy a külső tevékenységek vagy a választáson való indulás ne befolyásolja az asszisztensi feladatok ellátását, és ne legyen összeegyeztethetetlen az Unió pénzügyi érdekeivel. Az illetékes szervezeti egység előírhatja annak bizonyítását, hogy az érintett asszisztenssel megállapodás született e célból.
               (4)   A választáson indulni szándékozó helyi asszisztens a választási kampányokra vonatkozó nemzeti rendelkezéseknek megfelelően jár el. Az asszisztens legalább a hivatalos kampány időtartamára éves szabadságot vagy fizetés nélküli szabadságot vesz ki. Megválasztása esetén a tevékenységével összefüggő költségek térítése megszűnik, kivéve, ha igazolja, hogy megbízatása összeegyeztethető a parlamenti asszisztensi feladatokkal.
               (5)   A képviselő és az asszisztens között létrejött szerződésnek tartalmaznia kell a (2) és (4) bekezdésben előírt kötelezettségeket.”

               7.

               A 41. cikk helyébe a következő szöveg lép:
               „41. cikk
               Szolgáltatói szerződés esetén benyújtandó dokumentumok
               (1)   A héával együtt 500 eurót meg nem haladó értékű, eseti jellegű szolgáltatások kivételével a szolgáltatói szerződés megkötése előtt költségtérítési kérelmet kell benyújtani, és annak kötelezően tartalmaznia kell az alábbiakat:

                           a)

                           árajánlat, valamint annak a szerződésnek a tervezete, amelyet a képviselő meg kíván kívánt kötni a szolgáltatóval, és amely világosan meghatározza a szolgáltatás jellegét;

                           b)

                           a héával együtt 60 000 eurót meghaladó értékű szolgáltatások esetén annak igazolása, hogy egymástól teljesen független szolgáltatóktól kapott legalább három ajánlat közül a gazdaságilag legelőnyösebb került kiválasztásra, az ár mellett figyelembe véve a minőséget és a szociális szempontokat is; ez a küszöbérték a hasonló szolgáltatás kapcsán ugyanazon szolgáltatóval kötött egymást követő szerződések esetén összesített alapon alkalmazandó;

                           c)

                           jogi személynek minősülő szolgáltatók esetében a szolgáltató cégbejegyzésének vagy ezzel egyenértékű dokumentumának, továbbá alapító okiratának másolata, illetve természetes személy szolgáltatók esetében a 38. cikk d)–f) pontjában, valamint – az eseti szerződések kivételével – g) pontjában felsorolt dokumentumok;

                           d)

                           jogi személynek minősülő szolgáltatók esetében nyilatkozat arról, hogy nem áll fenn összeférhetetlenség, amely megerősíti, hogy a szolgáltatás nyújtásában részt vevő személyek egyike sem minősül a 34. cikk szerinti asszisztensnek, és a 43. cikk d) pontja szerinti kategóriák egyikébe sem tartozik;

                     (2)   A nyújtott szolgáltatásokhoz kapcsolódó költségeket akkor kell visszatéríteni, ha a képviselő benyújtotta az illetékes szervezeti egységnek azt a számlát vagy díjkimutatást, amely részletesen ismerteti a szolgáltató által ténylegesen nyújtott szolgáltatásokat, valamint a szolgáltatóval kötött szerződés egy példányát. A számlához vagy díjkimutatáshoz csatolni kell a képviselő igazolását arról, hogy a szolgáltatás nyújtására ténylegesen sor került. Az illetékes szervezeti egység kérésére a képviselő a főbb igazoló dokumentumokat is benyújtja.
               Ha a szolgáltatások részben vagy teljes mértékben héamentesek, az illetékes szervezeti egység kérheti a kifizetőhelyet a mentesség jogalapjának megjelölésére.”

               8.

               A 43. cikk a következőképpen módosul:

                           a)

                           az a) pont helyébe a következő szöveg lép:

                                       „a)

                                       politikai célokat kitűző szervezettel, például párttal, alapítvánnyal, mozgalommal vagy parlamenti képviselőcsoporttal kötött szerződések finanszírozása;”;

                           b)

                           a d) pont helyébe a következő szöveg lép:

                                       „d)

                                       olyan szerződések finanszírozása, amelyek lehetővé teszik a képviselők házastársainak vagy a velük állandó élettársi viszonyban élő személyeknek, valamint a képviselők szüleinek, gyermekeinek, illetve testvéreinek alkalmazását vagy azok szolgáltatásainak igénybevételét, illetve minden olyan esetet, amely a 62. cikk (1a) bekezdése szerinti összeférhetetlenséget idéz elő.”

               9.

               A 46. cikk a következőképpen módosul:

                           a)

                           az (1), (2) és (3) bekezdés helyébe a következő szöveg lép:
                           „(1)   A volt képviselők átmeneti ellátásra jogosultak. Amennyiben mandátumot szereznek egy másik parlamentben, vagy köztisztséget töltenek be, a nekik járó díjazás levonásra kerül az átmeneti ellátásból.
                           (2)   A 2. cikk (3) bekezdése értelemszerűen alkalmazandó az átmeneti ellátásra.
                           (3)   E cikk alkalmazásában »másik parlament« alatt a tagállamok valamelyikében működő, jogalkotási hatáskörrel rendelkező parlament értendő;”

                           b)

                           a (4) bekezdésben a bevezető szöveg helyébe a következő szöveg lép:
                           „(4)   E cikk alkalmazásában »köztisztség« alatt az alábbi tisztségek értendők:”;

                           c)

                           a (4) bekezdés c) pontja helyébe a következő szöveg lép:

                                       „c)

                                       közhatalmat gyakorló magas rangú tisztségviselő, uniós intézmény tisztviselője vagy képviselője.”

               10.

               A 48. cikk (1) bekezdése helyébe a következő szöveg lép:
               „(1)   Az átmeneti ellátás igénybe vétele érdekében a volt képviselő legkésőbb a mandátuma lejártát követő három hónapon belül kérvényt nyújt be a főtitkárnak, amelyhez mellékel egy írásbeli nyilatkozatot arról, hogy betölt-e a 46. cikkben említett bármely tisztséget.”

               11.

               A 61. cikk (1) bekezdésének helyébe a következő szöveg lép:
               „(1)   Ezen alkalmazási szabályok végrehajtása, illetve az alkalmazási szabályok értelmében benyújtott valamennyi kifizetési kérelem tiszteletben tartja az Európai Parlament és a Tanács 966/2012/EU, Euratom rendeletének (4) és a Bizottság 1268/2012/EU felhatalmazáson alapuló rendeletének (5) rendelkezéseit.”

                  (4)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.)."

                  (5)  A Bizottság 2012. október 29-i 1268/2012/EU felhatalmazáson alapuló rendelete az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.)."

               12.

               A 62. cikk a következő bekezdéssel egészül ki:
               „(1a)   A költségvetés végrehajtásában való részvétel során a képviselők gondoskodnak arról, hogy saját érdekeik ne legyenek összeférhetetlenek az Unió pénzügyi érdekeivel.
               Összeférhetetlenség áll fenn abban az esetben, ha a képviselő eljárását családi, érzelmi, gazdasági érdekhez kapcsolódó vagy valamely kedvezményezettel közös érdekű bármely más ok indokolatlanul befolyásolja.”

               13.

               A 78. cikk helyébe a következő szöveg lép:
               „78. cikk
               A helyi asszisztensek és a kifizetőhelyek szerződéseire alkalmazandó átmeneti rendelkezések
               (1)   A 34. és a 35. cikknek az Elnökség 2015. október 26-i határozatával módosított, az asszisztensek számát, valamint az asszisztensek és a kifizetőhelyek díjazását érintő rendelkezései nem érintik a még hatályban lévő szerződéseket, feltéve, hogy az ezekhez kapcsolódó költségekre vonatkozó költségtérítési kérelmeket 2015. október 27. előtt benyújtották az illetékes szervezeti egységnek.
               (2)   Az (1) bekezdésben említetthez hasonló szerződések kizárólag az I. cím 5. fejezetének rendelkezéseivel összhangban újíthatók meg vagy módosíthatók.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   Az 1. cikk (9) és (10) bekezdése kivételével, amelyek 2014. július 1-jén lépnek hatályba, e határozat 2016. január 1-jétől alkalmazandó.

      (1)  Az Európai Parlament 2005/684/EK, Euratom határozata (2005. szeptember 28.) az európai parlamenti képviselők statútumának elfogadásáról (HL L 262., 2005.10.7., 1. o.).

      (2)  Az Európai Parlament Elnökségének határozata (2008. május 19. és július 9.) az európai parlamenti képviselők statútumának alkalmazási szabályairól (HL C 159., 2009.7.13., 1. o.).

      (3)  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).